Държавен вестник, бр. 101, 2009 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  101
iii) в параграф 2 думите „...  държавите-
членки, посочени в член 1 от Протокола за 
включване на достиженията на правото от 
Шенген в рамките на Европейския съюз, ще 
обсъдят ...“ се заменят със следното: „... обвър­
заните с тази мярка държави-членки и Дания 
ще обсъдят ...“;
з) член 6, преномериран на 5, се изменя, 
както следва:
i) в първото изречение думите „... в член 
13, параграф 1, и член 17 от Договора за Ев­
ропейския съюз“ се заменят със следното: „... в 
член 13, параграф 1, в член 28 А и в членове 28 
Б – 28 Д от Договора за Европейския съюз“, а 
последната част от изречението „..., но няма да 
препятства развитието на по-тясно сътрудни­
чество между държавите-членки в тази област“ 
се заличава;
ii) създава се следното ново трето изре­
чение: „Дания няма да препятства останалите 
държави-членки да продължат да развиват 
сътрудничеството си в тази област.“;
iii) в новото четвърто изречение се доба­
вя следната нова последна част: „..., нито да 
предоставя на Съюза военни способности.“;
iv) добавят се следните две нови алинеи:
„За актовете, които се приемат от Съвета 
с единодушие, се изисква единодушието на 
членовете на Съвета, с изключение на пред­
ставителя на датското правителство.
За целите на настоящия член квалифици­
раното мнозинство се определя в съответствие 
с член 205, параграф 3 от Договора за функци­
онирането на Европейския съюз.“;
и) след заглавието „ЧАСТ ІІІ“ се създава 
член 6 с текста на член 4;
й) създава се заглавието „ЧАСТ ІV“ преди 
член 7;
к) създава се следният нов член 8:
„Член 8
1. По всяко време и без да се засяга дейст­
вието на член 7, в съответствие с нейните 
конституционни изисквания, Дания може да 
нотифицира останалите държави-членки, че 
считано от първо число на месеца, следващ 
месеца на нотификацията, част  І се състои 
от посочените в приложението разпоредби. В 
този случай членове 5 – 8 се преномерират 
съответно.
2. Шест месеца след датата, на която ноти­
фикацията по параграф 1 влиза в сила, всички 
достижения на правото от Шенген и приетите 
мерки за доразвиване на това право, които 
дотогава са обвързвали Дания в качеството на 
международноправни задължения, придобиват 
обвързваща сила за нея в качеството на право 
на Съюза.“;
л) към протокола се добавя следното ново 
приложение:
„ПРИЛОЖЕНИЕ
Член 1
При спазване на член 3 Дания не участва в 
приемането от Съвета на предлаганите мерки в 
изпълнение на дял ІV, трета част от Договора 
за функционирането на Европейския съюз. За 
актовете, които се приемат от Съвета с едино­
душие, се изисква единодушието на членовете 
на Съвета, с изключение на представителя на 
датското правителство.
За целите на настоящия член квалифицира­
ното мнозинство се определя в съответствие с 
член 205, параграф 3 от Договора за функцио­
нирането на Европейския съюз.
Член 2
По силата на член 1 и при спазване на 
членове 3, 4 и 8 никоя от разпоредбите на  дял 
VІ, трета част от Договора за функционирането 
на Европейския съюз, никоя мярка, приета в 
изпълнение на този дял, никоя разпоредба на 
сключено от Съюза международно споразумение 
в изпълнение на този дял, както и никое решение 
на Съда на Европейския съюз за тълкуване на 
тези разпоредби или мерки не обвързват Дания 
или не са приложими към нея. Тези разпоред­
би, мерки или решения по никакъв начин не 
засягат правомощията, правата и задълженията 
на Дания. Тези разпоредби, мерки или решения 
по никакъв начин не изменят достиженията 
на правото на Общността или на Съюза и не 
съставляват част от правото на Съюза във вида, 
в който се прилагат по отношение на Дания.
Член 3
1. В срок от три месеца от представянето 
пред Съвета на предложение или инициатива в 
изпълнение на  дял ІV, трета част от Договора 
за функционирането на Европейския съюз, 
Дания може да нотифицира в писмена форма 
председателя на Съвета, че желае да участва 
в приемането и прилагането на предложената 
мярка, след което тя получава правото да го 
направи.
2. Ако след изтичането на разумен срок 
мярката по параграф 1 не може да бъде при­
ета с участието на Дания, Съветът може да 
приеме мярката по параграф 1 в съответствие 
с член 1 без участието на Дания. В този случай 
се прилага член 2.
Член 4
След приемането на мярка в изпълнение на 
дял ІV, трета част от Договора за функциони­
рането на Европейския съюз, Дания може по 
всяко време да нотифицира Съвета и Комисията 
за намерението си да приеме същата мярка. В 
този случай предвидената в член 280 Е, пара­
г­раф 1 от този договор процедура се прилага 
mutatis mutandis.